สวัสดีค่ะขออนุญาตสอบถามค่ะ ตกขาวมีสีเขียวอ่อนปนมาด้วย เป็นมาประมาณ 3-4 เดือนแล้วค่ะ ไปตรวจมะเร็งปากมดลูกมาผลการตรวจไม่มีเชื้อมะเร็ง บอกว่ามีการอักเสบภายในมดลูก สาเหตุอาจมาจากการรักษาความสะอาดเวลาเข้าห้องน้ำ ให้ยามากินแล้ว 2 รอบก็ยังไม่หายเลยค่ะ กังวลมากเลยค่ะ เป็นแบบนี้จะต้องไปตรวจอะไรเพิ่มเติมอีกไหมคะ คุณช่วยแนะนำหน่อยค่ะ
สวัสดีค่ะ การมีตกขาวสีเขียวอ่อนดังกล่าวมานั้น ถือว่าเป็นสีที่ผิดปกติไปจากตกขาวทั่วไป และอาจมีสาเหตุจาก การติดเชื้อขในช่องคลอดหรือปากมดลูกจากเชื้อรา เชื้อแบคทีเรีย หรือเชื้อโพรโทซัว การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์หรือไม่ก็ได้จากที่กล่าวมานั้น ถ้ามีการอักเสบหรือติดเชื้อในมดลูกนั้น ควรได้รับยารักษาภายใต้การดูแลของแพทย์ หากกินยาจนครบแล้ว อาการยังไม่หายขาดนั้น ควรกลับไปพบแพทย์ที่ดูแลเพื่อตรวจร่างกาย ตรวจภายในซ้ำอีกครั้ง ว่ายังเป็นโรคเดิมอยู่หรือไม่ ตกขาวที่เกิดน่าจะเป็นการติดเชื้อประเภทใดอยู่ และรับยาฆ่าเชื้ออย่างเหมาะสมจากแพทย์แนะนำการตรวจคัดกรองมะเร็งปากมดลูกทุกปี ร่วมกับรักษาสุขอนามัยให้ดี ไม่สวนล้างช่องคลอด ใช้น้ำเปล่าสะอาดล้างแค่ภายนอกวันละ 2 ครั้ง งดการมีเพศสัมพันธ์ไปก่อน